കെ.പി.സി.സി. പ്രസിഡന്റ് കെ. സുധാകരന് കര്ദിനാളിനെ സന്ദര്ശിച്ചു കെ.പി.സി.സി. പ്രസിഡന്റ് കെ. സുധാകരന് കര്ദിനാള് മാര് ജോര്ജ് ആലഞ്ചേരിയുമായി കൂടിക്കാഴ്ച നടത്തി. കാക്കനാട് മൗണ്ട് സെന്റ് തോമസിലെത്തിയാണ് കെ. സുധാകരന് കര്ദിനാളിനെ സന്ദര്ശിച്ചത്. നാര്ക്കോട്ടിക് ജിഹാദ് വിവാദങ്ങളുമായി ബന്ധപ്പെട്ട അനുനയ ചര്ച്ചകളുടെ ഭാഗമായിട്ടായിരുന്നു കൂടിക്കാഴ്ച. സാമുദായിക നേതാക്കളുമായി വിഷയത്തില് കൂടിക്കാഴ്ച നടത്തുമെന്ന് തുടക്കത്തില് തന്നെ കോണ്ഗ്രസ് വ്യക്തമാക്കിയിരുന്നു. നര്കോട്ടിക് ജിഹാദ് വിവാദം കൂടുതല് നീട്ടി കൊണ്ട് പോകാതെ അവസാനിപ്പിക്കണമെന്നായിരുന്നു കോണ്ഗ്രസ് ആവശ്യപ്പെട്ടിരുന്നത്. വിഷയത്തില് സര്ക്കാര് ഇടപെടണമെന്നും സര്വകക്ഷി യോഗം വിളിക്കണമെന്നും കോണ്ഗ്രസ് ആവശ്യപ്പെട്ടിരുന്നു. എന്നാല്, സര്ക്കാര് ഈ വിഷയത്തില് ഇടപെടാത്ത സാഹചര്യത്തിലാണ് കെ.പി.സി.സി. പ്രസിഡന്റ് കെ. സുധാകരന് ഇരു സമുദായ നേതാക്കന്മാരുമായി കൂടിക്കാഴ്ച നടത്തിയത്. ഈ പ്രശ്നം ചര്ച്ചകളിലൂടെ പരിഹരിക്കണമെന്ന ഉദ്ദേശത്തിലാണ് കെ. സുധാകരന് സാമുദായിക നേതാക്കളുമായി ചര്ച്ച നടത്തുന്നത്. Read Also : ആരോഗ്യ, വിദ്യാഭ്യാസ വകുപ്പുകള് സജ്ജം നവംബര് ഒന്നിന് തന്നെ സ്കൂള് തുറക്കും നാര്കോട്ടിക് ജിഹാദ് പരാമര്ശത്തില് സമവായ നീക്കം നടത്തേണ്ടത് സംസ്ഥാന സര്ക്കാരാണ്. പക്ഷേ സര്ക്കാര് ചെന്നായയെ പോലെ അവസരം കാത്തിരിക്കുന്ന അവസ്ഥയാണെന്നും ബിഷപ്പുമായി നടത്തിയ കൂടിക്കാഴ്ചയില് പ്രതീക്ഷാ നിര്ഭരമായ മറുപടിയാണ് ലഭിച്ചതെന്നും കെ സുധാകരന് പറഞ്ഞു. സമൂഹത്തില് മത സൗഹാര്ദ്ദം നിലനിര്ത്താന് എല്ലാക്കാലവും നിന്നതുപോലെ ഇനിയും ക്രിസ്ത്യന് സമുദായം ഒപ്പമുണ്ടാകും എന്ന് ബിഷപ്പ് ഉറപ്പുനല്കിയിട്ടുണ്ട്. അതിനുവേണ്ട സഹായങ്ങള് നല്കാന് ഇന്ത്യന് നാഷണല് കോണ്ഗ്രസ് കൂടെയുണ്ടെന്ന് അദ്ദേഹത്തെ അറിയിച്ചു. വരുംദിവസങ്ങളില് കൂടുതല് ചര്ച്ചകളുണ്ടാകും. മുസ്ലിം സമുദായ നേതാക്കളുമായും ചര്ച്ച നടത്തും. വര്ഗീയത ഉയര്ത്തുന്ന വിഷയങ്ങളിലേക്ക് സംസ്ഥാനത്തെ എത്തിക്കാതിരിക്കാനുള്ള ഉത്തരവാദിത്വം കോണ്ഗ്രസിനുണ്ട്. വിവാദങ്ങളില് സമവായത്തിന് സര്ക്കാര് മുന്കൈ എടുത്തില്ലെന്ന് മാത്രമല്ല, പോസിറ്റിവ് സമീപനം പോലും സര്ക്കാരില് നിന്നുണ്ടായില്ല. ചെവി കേള്ക്കുന്നവന് കേള്ക്കാത്തവനായി അഭിനയിക്കുന്നത് പോലെയാണ് സര്ക്കാര് ചെയ്യുന്നത്. കെപിസിസി അധ്യക്ഷന് കുറ്റപ്പെടുത്തി.